CONSILIUL LOCAL AL MUNICIPIULUI TIMIŞOARA
DIRECŢIA DE EVIDENŢĂ A PERSOANELOR                                   APROBAT

BIROUL JURIDIC/RESURSE UMANE                                                     PRIMAR

Nr.________________                                                                GHEORGHE CIUHANDU

R E F E R A T

privind propunerea de modificare a Organigramei şi a Statului de Funcţii la Direcţia de Evidenţă a Persoanelor Timişoara

           Prin H.C.L.M.T. nr. 381/26.09.2006 s-a aprobat Organigrama , Statul de Funcţii şi Funcţiile Publice la Direcţia de Evidenţă a Persoanelor Timişoara conform Anexelor 1 şi 2 .

            În intervalul de timp scurs, de la data adoptării hotărârii sus menţionate au intervenit o serie de necesităţi care vizează o mai bună organizare şi funcţionare, raportat şi la faptul că prin   H.C.L.M.T. nr. 577/19.12.2006 ni s-a atribuit în folosinţă gratuită,  imobilul situat în Timişoara –bv. M.Eminescu. Totodată, potrivit dispoziţiilor inserate la art.3 alin.1 din H.G. nr. 925/2006 – Normele Metodogice privind achiziţiile publice,  se instituie obligativitatea autorităţilor contractante în  vederea îndeplinirii atribuţiilor specifice în materie de achiziţii publice (elaborarea programului anual al achiziţiilor publice, elaborarea documentaţiei , asigurarea publicităţii, aplicarea procedurii de achiziţie, constituirea/păstrarea dosarului achiziţiei publice), să îşi constituie propriul compartiment intern specializat în achiziţii publice .  

           Prin Dispoziţia nr.154/24.01.2007 a Primarului Municipiului Timişoara emisă în baza H.G.nr.1723/2004 privind aprobarea Programului de măsuri pentru combaterea birocraţiei în activitatea cu publicul, s-a dispus modificarea programului de lucru al aparatului de specialitate cît şi a serviciilor publice din subordinea Consiliului Local. Această modificare de program presupune asigurarea programului cu publicul astfel : luni-vineri :8,30-16,30 ; joi 8,30- 18,30 . Numărul actual existent de personal care să asigure deservirea publicului în cadrul acestui nou program este insuficient .       
          Ţinând cont de aceste aspecte relevate mai sus dar şi de modificările legislative, respectiv  de apariţia unor acte normative a căror aplicabilitate intră în sarcina direcţiei noastre (Lg.396/2006 privind acordarea sprijinului financiar la constituirea familiei,  Lg. nr. 117/2006 pentru modificarea şi completarea Lg. nr. 119/96 cu privire la actele de stare civilă, etc…), se impun anumite modificări în structura organizatorică a instituţiei noastre .

          Modificările pe care le propunem în acest sens, vizează atât funcţiile publice cât şi funcţiile contractuale :

1. Funcţiile publice .

       Raportat la Planul de ocupare al funcţiilor publice pe anul în curs semestrul I ( aprobat prin H.C.L.M.T. nr. 541/2006 ) :

· înfiinţarea unei funcţii publice de execuţie – referent, cls.III, gr.superior, treapta 3 la Serviciul Stare Civilă ;
· transformarea funcţiei contractuale de director adjunct în funcţie publică de conducere director executiv adjunct (conform recomandărilor primite de la Agenţia Naţională a Funcţionarilor Publici Bucureşti ) ;

· transformarea funcţiei publice de execuţie consilier cls.I, gr.asistent, treapta 3 în referent de specialitate cls.II , gr.debutant, la Serviciul Stare Civilă  . 

    II.  Personalul contractual .
      Transformarea funcţiilor contractuale din „referent de specialitate” în inspector de specialitate ,cu precizarea că potrivit legislaţiei actuale la funcţia de „referent de specialitate” nivelul maxim (în speţă, gradul) este II. Ori  în această situaţie personalul care ar îndeplini condiiţile instituite de art.7 din O.G.nr.10/2007( act normativ care reglementează salarizarea şi alte drepturi ale personalului contractual din sectorul bugetar), în vederea promovării acestuia, este blocat la acest grad care nu îi mai permite nici o posibilitate de promovare( indiferent de vechimea în specialitate pe care o acumulează şi de calificativele acordate în fişele de evaluare .Menţionăm, că funcţiile de referent de specialitate şi de inspector de specialitate sunt echivalente (în sensul condiţiilor de studii şi a atribuţiilor, neexistând în acest sens nici o diferenţiere, decât cea de grad – la inspector de specialitate, legiuitorul atribuind ca nivel maxim de promovare/salarizare – gradul I A ). Precizăm totodată că la funcţiile contractuale ocupate, la transformarea lor din „referent de specialitate”, în „inspector de specialitate” vom menţine gradul/încadrarea deţinută .      
     1.  Reorganizarea Serviciului „Ghişeu Unic” în compartiment „Ghişeu Unic”- cu un număr de 3 posturi -, prin redistribuirea unor posturi vacante, după cum urmează :

· la  2 posturi de inspector de specialitate gradul  III  se  modifică gradul din III în I   şi se  repartizează Biroului Verificări Avizări Cereri, birou care îşi schimbă denumirea în Birou  Acte de Identitate din cadrul Serviciului Evidenţa Persoanei. La funcţia de execuţie (insp.de specialitate II ), aferentă funcţiei de conducere (şef birou), – se modifică gradul din II în I    ;
· la 1 post inspector de specialitate gradul  II  se modifică gradul din II  în I  şi 1  post de inspector de specialitate III , se transformă în referent I A şi se repartizează Biroului Actualizare a Registrului Permanent de Evidenţă a Persoanelor, birou care îşi schimbă denumirea în Birou Verificări Furnizări Date din cadrul Serviciului Evidenţă Persoanelor. La funcţia de execuţie (insp.de specialitate II ), aferentă funcţiei de conducere (şef birou), – se modifică gradul din II în I  ;
· la 1 post de inspector de specialitate gradul debutant se modifică gradul, din debutant în  III şi  se repartizează Serviciului Stare Civilă ;

· 2 posturi de inspector de specialitate III se repartizează Compartimentului Achiziţii Publice – compartiment nou creeat ;
· la 1 post de inspector de specialitate  gradul debutant i se modifică gradul din debutant în III şi se repartizează Compartimentului  Secretariat Comuinicare căruia i se modifică denumirea în Compartiment  Relaţii Publice şi un post de secretar dactilograf I se transformă în referent I ;

· 1 post de inspector de specialitate debutant se transformă în funcţia de conducere -Şef Birou Administrativ ( inspector de specialitate II ) – birou nou înfiinţat prin reorganizarea Biroului Financiar Administrativ .
2. Suplimentarea organigramei/statului de funcţii cu 6 posturi - funcţii contractuale şi respectiv creerea unor servicii/birouri/compartimente,  după cum urmează:

- Se înfiinţează Serviciul Financiar Administrativ, prin reorganizarea biroului Financiar Administrativ (creându-se în acest sens, 1 post de şef serviciu - inspector de specialitate I A), care are în subordine următoarele :

      a)    Biroul Buget – Contabilitate care are în componenţă : 5 posturi de execuţie (din care un post de referent II – post nou înfiinţat )  şi unul de conducere  ;

       b)   Biroul Administrativ – are în componenţă 1 post de conducere – şef birou, 6 posturi de execuţie (dintre care : 1 post nou înfiinţat – referent II , 1 post muncitor calificat, gradul III se modifică în gradul I şi 1 post portar I se transformă în referent I)  şi 2 posturi de deservire  (  dintre care 1 post de îngrijitor I nou înfiinţat) ;

       c)   Compartiment Achiziţii Publice . 
- La Compartimentul Informatică se înfiinţează un post de analist programator I ;
-  Biroul Verificări Furnizări Date (din cadrul Serviciului Evidenţă Persoanelor) se înfiinţează 1 post de inspector de specialitate, gradul debutant . 

        Raportat la cele de mai sus propunem, aprobarea modificării Organigramei şi a Statului de Funcţii, conform anexelor la prezentul referat .

        Anexăm :

· H.C.L.M.T.nr.381/2006 ;
· H.C.L.M.T.nr.541/2006 ;

· Proiect de Hotărâre ;

· Anexa 1 – Stat de Funcţii ;

· Anexa 2 – Organigrama .

